[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.6.2006

COM(2006) 285 végleges

A BIZOTTSÁG JELENTÉSE A TANÁCSNAK ÉS AZ EURÓPAI PARLAMENTNEK

a 2005. március 16-i 485/2005/EK tanácsi rendelettel módosított 2792/1999/EK rendeletnek a 2004-ben cunami által sújtott országok részére történő hajóátadásokra vonatkozó egyedi intézkedés tekintetében történő végrehajtásáról

ÖSSZEFOGLALÁS

A Tanács 2005. március 16-án egyhangúlag elfogadta a 2792/1999/EK rendeletnek a 2004-ben cunami által sújtott országok részére történő hajóátadásokra vonatkozó egyedi intézkedés tekintetében történő módosításáról szóló 485/2005/EK tanácsi rendeletet.

A módosított 2792/1999/EK rendelet 18b. cikkének (2) bekezdése előírja, hogy a Bizottságnak a tagállamok által szolgáltatott információk alapján jelentést kell tennie az Európai Parlamentnek és a Tanácsnak a hajóátadásokról. Ez a jelentés – amely az említett rendelet alapján készült – megemlíti, hogy a tagállamok nem látnak lehetőséget hajók átadására. A Bizottság felvilágosítást kérő levelére adott válaszukban a tagállamok erre a következő indokokat hozták fel: a leselejtezésre szánt hajók között nincs átadásra alkalmas hajó, nem tervezik hajók leselejtezését, illetve hogy a hajóátadásra előirányzott ösztönzők nem eléggé vonzóak.

Következésképpen, a rendeletben meghatározott, 2006. június 30-i határidő előtt nem kerül sor hajók átadására. Ez a jelentés az első és egyben az utolsó olyan jelentésnek tekinthető, amely a 2792/1999/EK rendelet 18b. cikkének (2) bekezdése alapján készült.

A BIZOTTSÁG JELENTÉSE A TANÁCSNAK ÉS AZ EURÓPAI PARLAMENTNEK

a 2005. március 16-i 485/2005/EK tanácsi rendelettel módosított 2792/1999/EK rendeletnek a 2004-ben cunami által sújtott országok részére történő hajóátadásokra vonatkozó egyedi intézkedés tekintetében történő végrehajtásáról

Ez a jelentés a 2005. március 16-i 485/2005/EK tanácsi rendelet által a 2004-ben cunami által sújtott országok részére történő hajóátadásokra vonatkozó egyedi intézkedés tekintetében módosított 2792/1999/EK rendelet 18b. cikkének (2) bekezdése alapján készült.

Ez a Tanács által egyhangúlag elfogadott rendelet a halászhajók közösségi flottából köztámogatás révén történő kivonásának lehetőségét kiterjeszti olyan hajókra is, amelyeket a cunami sújtotta országoknak adnak át az érintett halászközösségek javára.

A Bizottság egy kérdőívet küldött az érintett harmadik országoknak annak érdekében, hogy az ENSZ Élelmezési és Mezőgazdasági Szervezete (FAO) által megjelölt igényeket és a harmadik országok kéréseit kielégíthessék a tagállamok felajánlásaival. A kérdőív emlékeztetett a rendeletben az átadható hajókkal kapcsolatban meghatározott korlátokra. A Bizottság ugyanekkor felkérte a tagállamokat arra, hogy tájékoztassák a hajóátadásra vonatkozó lehetséges ajánlatuk mértékéről.

Srí Lanka 120 leselejtezett, 9–12 méter teljes hosszú hajót kért. A Bizottság tájékoztatta a tagállamokat e kérelemről, és többször is emlékeztette őket arra, hogy a módosított 2792/1999/EK rendelet (HOPE, Halászati Orientációs Pénzügyi Eszköz) 18b. cikkének (1) bekezdése értelmében 2005. szeptember 30-ig kötelesek jelentést tenni a hajók átadásáról.

A HOPE-rendelet alapján elfogadott programok esetében a tagállamok felelősek a hajók leselejtezéséért.

Mind a húsz, tengerparttal és tengeri halászattal rendelkező tagállam tájékoztatta a Bizottságot arról, hogy a módosított HOPE-rendelet keretében nem lát lehetőséget hajók átadására.

A tagállamok a következő indokokat hozták fel: a leselejtezésre szánt hajók között nincs átadásra alkalmas hajó, nem tervezik hajók leselejtezését, illetve hogy a hajóátadásra előirányzott ösztönzők nem eléggé vonzóak.

Továbbá, mivel a rendeletben meghatározott, 2006. június 30-i határidő előtt nem kerül sor hajók átadására, ez a jelentés egyben a módosított HOPE-rendelet 18b. cikkének (2) bekezdése szerinti utolsó jelentésnek is tekinthető.